
RAS for Australsk Kelpie 


Innledning 
RAS skal ses på som et levende dokument som bør og skal revideres jevnlig da statistikk og 
målsetning forandrer seg etter som tiden går. 


Dokumentet skal ses på som et hjelpemiddel i avlsarbeidet, i tillegg til at det beskriver histo- 
rien bak rasen og dens opprinnelse. Det gir også en hjelp i arbeidet mot framtidige mål. 


Dette dokumentet er laget i samarbeid med: 
Anette Henriksen, AGN 

Marianne Nordengen, AGN 

Tine Hansen, AGN 

Jeanette Hatteberg, Kennel DeepEyes 

Gro Gitlesen, Kennel Bocopie 

Anne Herøy, Kennel Redqliff 


Bilder av Australsk Kelpiens farger er brukt med tillatelse av Sofia Olsson, Kelpiegallery.com 


Generelt 


Rasens historie; bakgrunn og utvikling 


Det ble en gang sagt at «Australia rode on the sheep's back», som en referanse til den aust- 
ralske økonomien som var avhengig av ull/saue industrien. Uten den Australske Kelpien ville 
ikke Australia blitt så velstående, da den var en stor del av industrien. En jobb som normalt 
ville kreve flere menn, var det en utholdende arbeidshund som klarte jobben i de varmeste 
og tørreste klima. 


Kelpiens opprinnelse er ikke fullt klarlagt, men man vet med sikkerhet at et par korthårede 
black & tan-fargede gjeterhunder ble importert til Australia fra Skottland tidlig på 1800-tallet. 
En hannhund etter disse to hundene ble så paret med australsk tispe. Tispen var utseende- 
messig av lik type som importene og anses trolig å være fra samme type hunder såkalt 
”Scotch Dog Collies”. Parringen resulterte i et kull og en tispe fra dette kullet havnet hos til- 
ltsmannen på Wollongough Station, C.B.W. King. Tispevalpen døptes Kelpie, som betyr 
«vannånd» på gaelisk, og var et vanlig navn på gjeterhundtisper på den tiden. 


Kelpie deltok på den første gjeterhundprøven i 1872 eller 1873 (opplysningene er uklare på 
det punktet) i Forbes, New South Wales og imponerte stort, hvilket ledet til at hennes valper 
ble etterspurt. 


De ble solgt under betegnelsen Kelpie's pups (Kelpies valper) og på den måten fikk rasen 
sitt navn. 


Første standarden for rasen ble skrevet i 1902, da man fortsatt kun avlet for gjeting, og mo- 
dellen var en funksjonell arbeidende hund. 

Kelpien ble for første gang utstilt på Melbourne Royal Show i 1908. Der var det påmeldt seks 
hannhunder og tre tisper. 


Rasestandaren ble tatt inn i Australian National Kennel Council 1.januar 1963. Rasen ble 
godkjent av FCI 1989 og fikk FCI nummer 293. FCI standarden baserer seg på rasestandar- 
den til Australian National Kennel Council. 


Overordnet mål for rasen 


Å bevare den Australske Kelpien sin unike arbeidskapasitet, særtrekk og eksteriør ihht rase- 
standard. Fremme sunne individer både fysisk og mentalt. 


Videre i denne teksten vil rasenavnet Australsk Kelpie nå bli forkortet til AK. 


Raseklubbens navn Australske Gjeterhunder Norge vil bli forkortet til AGN. 


Rasens populasjon 


Populasjonsstørrelse 


Det er i perioden 2000-2013 importert 57 stk hunder og født 76 stk. Dvs 43% av ny registre- 
ringer i denne perioden er importer. 


Gjennomsnittlig kullstørrelse 


I perioden 1990-2013 (oktober) var det i Norge registrert 21 kull av 94 valper. Dette gir en 
gjennomsnittlig kullstørrelse på 4,5 valper. Kull størrelsen varierer fra 1 til 8 valper pr.kull. 


Gjennomsnittet kan være misvisende i denne perioden, da et par kull er importer registrert 
som kull i dogweb. 


Om man bare ser på perioden 2000-2013 (oktober) er det registrert 15 kull av 76 valper. Det- 
te gir en gjennomsnittelig kullstørrelse på 5 valper. 


Innavlsgrad 
Regner på perioden 2000-2013. 


Gjennomsnittlig innavlsgrad er 0,79% basert på 15 kull. Høyeste innavlgrad i perioden er 
3,125% laveste 0%. 

Bruk av avlsdyr 


Antall kull, samt anvendte norsk registrerte avlsdyr 2000-2013 


Antall |hannhund, norsk =|tispe, norsk Totalt antall 
År kull registrert registrert Kullstr |Innavlsgrad | valper 
2007 2 pe 2 4,5| 1,172 9 
2008 1 1 1 4| 0,879 4 
2009 2 0 2 5,5| 1,953 11 
2010 3 0 3 6,67 | 0,416 20 
2011 1 0 1 3 | 0,00 Ei 
2012 5 Ø* 5 4,5|1,11 22 
2013 1 0 1 7| 0,00 7 


*en hannhund har to kull. 

HD sta- Antall val- 

Navn Reg.nr. tus Antall valpekull per Barnebarn 
Busligans Bocca 511698/2005 A 5 9 19 
Zingo 511849/2002 A 1 6 8 
Cefeus Kaiser Styx 520008/2007 A 2 7 0 
Limp-Bizkit 547629/2006 A 1 4 0 
Roscanaille's Qliff 559979/2002 A 2 2 0 

Tisper med flest valper 
HD Antall 

Navn Reg.nr. status | Antall valpekull valper Barnebarn 
Deepeyes Talia Al 
Gunhl I 07079/07 A 2 12 0 
Hyzz Henna 522645/2005 B 3 12 0 
Bocopie's Allegro 02950/08 A 1 8 0 
Vickulas Lillipilli 547628/2006 A 1 8 0 
Tullarbackens Ilo SE45524/2010 A 1 T 0 
Pihlstens Amazing- 

Emma 521489/2006 A 2 7 0 
Sandskogens Akillja 511521/2007 A 1 6 0 
Skiltorps Bessi 516898/2000 A 1 6 8 
Leagården's Fiona 549632/2005 A 1 4 0 
Glimmergruvans Ö- 

Blaze 524629/2004 A 1 3 12 
Aussie Action's Red & 

Tan Lissie 557518/2007 D 1 3 0 

Innhenting av avlsmateriale fra andre land 

I perioden 2000-2013 var det 3 av 15 kull som besto av mor/far som selv var født og regi- 
strert i Norge. Den norske avlsbasen består stort sett av importerte foreldre eller henting av 
avlsmateriale fra andre land i Europa. 


Beskrivelse av kortsiktige og langsiktige mål 
Slik det er pr.d.d bruker oppdretterne avlsmateriale fra utlandet. 


Prioritering og strategi for å nå målene 
Ta en ny evaluering ved neste gjennomgang av RAS. Fortsette å følge opp innavlsgrad og 
holde denne på et lavt nivå. 


Helse 


Generell beskrivelse av helsesituasjonen i rasen 


Generelt 

Ettersom rasen i Norge har en for liten populasjon til å kunne henvise til noen god statistikk, 
velger AGN å bruke mye av statistikken som Svenska Kelpieklubben har offentliggjort i sin 
Rasspecifik Avelsstrategi för Australian Kelpie fra 14.05.2012, inntil det foreligger god nok 
statistikk i Norge. 


AK anses å være en frisk og sunn rase. De fleste utbetalinger fra forsikringsselskaper er på 

grunnlag av traumer. De sykdommer som kan dukke opp følger videre i teksten. Det er me- 
get lave forekomster, men verdt å nevne for videre avlsarbeid og for å rette oppmerksomhet 
også til eiere slik at det kan følges opp ved innrapportering av sykdommer som ikke registre- 
res i de offisielle registrene. 


Forekomst av helseproblemer, sykdommer og/eller defekter 


Hofteleddsdysplasi (HD) 

Det er lave forekomster av HD på rasen. Men iflg statistikken er kun 57,1% av hundene 
røngtet. I løpet av de siste 10 år er 34 av 36 Frirøngtet, 1 svak og 1 middels. 
Raseklubben anbefaler at foreldredyrene er frirøngtet med resultat A eller B. 


Oppdrettere bør anbefale sine valpekjøpere å røngte pga den lille populasjonen avlsdyr, da 
hvert individ har et relativt stort gjennomslag i statistikken. 


Albueleddsdysplasi (AD) 
I Norge har det ikke vært tilfelle av AD på rasen, det er også meget lave forekomster av dette 
i andre land. 


Raseklubben har ingen anbefaling eller krav om dette på avlsdyr, men statistikken viser at de 
fleste som HD-røngter også AD-røngter. 


Oppdrettere bør anbefale sine valpekjøpere å røngte pga den lille populasjonen avlsdyr, da 
hvert individ har et relativt stort gjennomslag i statistikken. 

Patella luxasjon 
Det finnes ingen hunder i Norge så vidt vites, med patella luxasjon. 


Tannmangel 
Det har kommet fram av flere kritikker innsendt fra utstillinger at det finnes flere individ med 
tannmangel av større eller mindre grad. Tannmangel er arvelig og bør tas hensyn til i avl. 


Raseklubben bør begynne å føre statistikk over individer med tannmangel, enten det rappor- 
teres inn eller kommer via utstillingskritikker. 

Tannmangel er ikke nevnt som alvorlig feil i rasestandarden, men raseklubbens oppdrettere 
bør ta hensyn til dette så det ikke utvikler seg til et problem. 


Kryptokisme 

Kryptokisme innebærer at en eller begge testikler ikke er nede i pungen. Kryptokisme anses 
som alvorlig feil. Hannhund som mangler en eller begge testikler i pungen er ikke godkjent 
for avl og evt avkom registreres med avlsforbud. Oppdrettere bes ta hensyn til avispartnere 
om det finnes kryptokisme hos søsken eller annen slekt. 


Epilepsi (EP) 
Det er konstatert enkelte tilfeller av EP. Oppdrettere bør ta hensyn til dette. Klubben anbefa- 
ler at rammede individ og søsken ikke bør gå i avl. Kombinasjonen bør ikke gjentas. 


Hjertefeil 
Ingen yngre hunder skal være rapportert inn, men iflg. Agria Breeder Profil skal AK være litt 
mer utsatt enn gjennomsnittsrasen. 


Øyenlysning 


I Norge i perioden 01.01.2007-01.01.2014 er det gjort 21 stk ECVO-øyenlysninger i Norge på 
AK. Av de 21 undersøkelsene ble det påvist katarakt på 3 stk. 

Ett stk individ var undersøkt fri ved 2 år, ved 5 år ble det påvist katarakt. Katarakten som er 
funnet på de tre individene er kun på ett øye. Gjennomsnittsalderen på individene med diag- 
nose er 4,6 år. Gjennomsnittsaldere på de 21 undersøkelsene er 3 år. Kun ett individ er 
undersøkt mer enn 1 gang. 


Gruppen av autoriserte attestutstedere for arvelige øyesykdommer i Norge gir ut ett skriv om 
avlsanbefalinger, sist revidert i 2013. 
Videre er det klippet ut deler av denne som man finner relevant for rasen: 


«Anbefalt undersøkelsesrutine 

* Avlsdyr: Årlig så lenge de brukes i avl, første gang ved ett års alder 

* Øvrige hunder: Ved 1, 3 og 7 års alder. 

Avlsanbefalinger gis ut fra resultatet av øyelysingen. Anbefalingene er generelle og gjelder 
for alle raser. Avlsanbefalingene er gitt i samsvar med anbefalingene til European College of 
Veterinary Ophthalmologists Hereditary Eye Disease committee. 


Australsk kelpie 
Sykdom: 
Linseluksasjon 
Utviklingskatarakt» 

Klubben mener at statistikken i Norge er så liten at det er vanskelig å gi avlsanbefaling. Men 
ønsker oppfordre sine medlemmer til å følge de anbefalte undersøkelsesrutinene for avlsdyr 
og øvrige hunder. Dette for å kunne kartlegge og dermed ha en bedre statistikk for rasen ved 
senere RAS og eventuelt utarbeide avlsanbefalinger om det er behov for dette. 


Cerebellar Abiotrophy på Australsk Kelpie 
Kort om hva Cerebellar Abiotrophy er: 


Ettersom dette er en forholdsvis ukjent sykdom og vanskelig finne god informasjon, i tillegg 
har store konsekvenser for hunden, skrives det litt mer utdypende om sykdommen her: 


Cerebellum er den delen av hjernen som regulerer kontroll og koordinasjon av bevegelser. 
Ved denne sykdommen er den delen av hjernen gjerne normal ved fødselen, men senere 
svekkes/degenereres den. Tidlige symptomer på sykdommen er dårlig koordinering og man- 
gel på balanse. 


Hvordan arves Cerebellar Abiotrophy: 


Det er sterke mistanker, ut i fra andre raser med tilsvarende sykdom, at det er en ressesiv 
nedarving. Det betyr at begge foreldre må være bærere eller affisert av sykdommen for at 
det skal gi utslag på avkom. 

Bærere viser ingen symptomer, affiserte dyr viser alt fra milde til sterke symptomer. 


Hvordan stilles det diagnose: 

En veterinær kan gi en sannsynlighets grad av sykdom på bakgrunn av symptomer og ute- 
lukke andre sykdommer. Ettersom det per dags dato ikke finnes en DNA test må hunden 
obduseres for å gi en 100% diagnose. 


Hvordan behandles sykdommen: 


Det fins ingen behandling for sykdommen, og de fleste kommer tilslutt til et punkt i sykdom- 
men hvor avliving er anbefalt av dyrevern hensyn. 


Spredning av sykdom i Norge og Europa: 


Det er pr. 15.12.2013 rapportert inn ett tilfelle som ikke kan utelukke CA som sykdom i Nor- 
ge. 

Det er også i Europa rapportert inn 2 kull som har vært affisert av sykdommen, påvist etter 
obduksjon. 


Anbefaling fra raseklubben: 


Sende valper/hunder til obduksjon som blir avlivet og viser symptomer på nevrologiske pro- 
blemer. For å bekrefte/avkrefte sykdom. Rapportere resultatet inn til raseklubben. 


Per dags dato er det behov for blod til forskning og utvikling av DNA test fra hunder som er 
affisert eller mistenkt bærer på bakgrunn av nær slekt, som er affisert eller har nær slekt som 
har produsert eller selv er affiserte. 

Raseklubben er tilgjengelig for videreformidling av kontaktperson til forskning. 

Avlsanbefaling: 
Da det ikke fins DNA test som kan vise om hunder er bærer eller affisert anbefaler raseklub- 
ben at affiserte hunder, deres foreldre og søsken ikke skal avles på. 


Forekomst av reproduksjonsproblemer 


Rasen er ikke kjent for å ha reproduksjon- eller fødselsproblemer. Dette blir tatt opp til ny 
vurdering ved neste revidering av RAS. 


Mentalitet og bruksegenskaper 


Gjeterhundprøver, bruksprøver og mentaltester 


AK har et naturlig instinkt og anlegg for å gjete buskap, sau, rein, fjærfe m.fl både i åpent 
landskap og i innhegning. AK har en enorm allsidighet som arbeidende hund og kan brukes 
innenfor de fleste områder av hundesporten i tillegg til redningshund arbeid. 

Som konkurransehund har rasen vist framlabbene både innenfor bruks, lydighet og agility og 
oppnådd både Norsk og Nordisk Mesterskapstittel i Brukshundsporten. 


I vårt naboland Sverige fins det også flere godkjente gjeterhunder og rasen brukes aktivt 
også innen Rallylydighet, freestyle og tjenestehundarbeid. 


Rasen er en meget aktiv brukshund som har behov for et aktivt liv, både mentalt og fysisk. 


Bruks/Lydighet/Redningshund 


AK innen bruks har vist en god evne til å hevde seg innen spor og rundering i brukshundprø- 
ver. Den har igjennom flere år hevdet seg i Norske Mesterskap i begge grener og vært en del 
av landslag innen både spor og rundering til Nordisk Mesterskap. 

Det fins flere godkjente redningshunder innen NRH av rasen, og flere jobber mot godkjen- 
ning. 

Som Lydighetshund fins det flere Norske Lydighetschampioner innen rasen. 


Ettersom rasen fra 2015 får brukskrav for utdeling av Cert, har AGN fra 2013 arrangert sin 
første samling med mulighet for ekvipasjer på alle nivå å trene sammen lydighet, spor og 
rundering. Dette for å bevare bruksegenskaper og hjelpe nye ekvipasjer komme i gang som 
er ukjent for konkurranse grenene. 

Målet er å fortsette ha denne langhelgen en gang i året for å bevare rasens egenskaper, 
promotere den som brukshund og inspirere nye ekvipasjer. 


Agility: 

AK har grunnet sin smidige kropp, hurtige akselerasjon og evnen til å vende raskt, gode for- 
utsetninger til å hevde seg i agility. Rasen er representert de siste årene i VM i agility. Dog er 
AK pr d.d. en liten rase i agilitysammenheng i Norge, men i våre naboland Sverige og Fin- 
land har rasen gjort seg mer bemerket på agilityarenaen. 

Vi har noen få ekvipasjer som konkurrerer i Norge, fordelt over alle tre ferdighetsklassene. 

Så vidt vi vet konkurrer samtlige ekvipasjer i klasse stor, men om vi ser til Sverige så finnes 
det også ekvipasjer som konkurrer i medium. 


Gjeting: 


I Sverige brukes AK mer til gjeting og muligheten for dette er mer tilgjengelig. Det er i Sverige 
utprøving av en anleggsprøve for gjeting for å gjøre denne offisiell og vi avventer resultat på 
denne. 

Klubben har avholdt ett kurs i 2011 og siden har det ikke vært noen i kontakt angående det- 
te. 

Målet er derfor å oppfordre de medlemmene med rasen, som gjeter med sine hunder, å ta 
kontakt med klubben for å samle de aktive slik at de kan opprette en komite for å se på mu- 
lighet for kurs og eventuelt trening i klubbregi. Videre følge utviklingen i Sverige angående 
anleggsprøven som er i gang der. 


Mentalitet og bruksegenskaper i forhold til rasestandarden 


Mentalitet 

AK er meget våken, arbeidsvillig, intelligent, vennlig, lettlært og med en nesten utrettelig 
energi. Lojal og pliktoppfyllende ovenfor sine oppgaver. Målet er å opprettholde rasens spe- 
sielle adferdstrekk, uten at dette oppfattes som et problem hos rasen. 


Beskrivelse av kortsiktige og langsiktige mål 
Langsiktig mål er å få alle valper født i Norge, eller importer til Norge, til å gjennomføre en 
mentaltest eller mentalbeskrivelse. 


Kortsiktig få mulighet til å arrangere MH for hele kull og ikke etter påmelding. Dette vil føre til 
et bedre oppmøte og flere hunder pr. kull blir testet. 


Prioritering og strategi for å nå målene 
Klubben har følgene krav til mentalitet for avlsanbefaling: 


Godkjent: 

K-test, Funksjonsanalyse (FA) eller Mentalbeskrivelse (MH) med sifrene 3,4 eller 5 på mo- 

mentet kontakt 1a-1c, og sifrene 1,2 eller 3 på skudd moment 10. (Sifrene er hentet fra MH, 

men tilsvarende resultat på K-test eller FA) Om ikke testen er lagt ut av en Nasjonal klubb på 

en tilgjengelig database skal denne sendes til klubben som vil legge den ut i forbindelse med 

formidling. 

Ved bruk av importert sæd eller parring av hannhund i land hvor disse kravene ikke kan opp- 
fylles, er det opp til avlsrådet om kullet skal formidles eller ikke. 


Pr.d.d har vi ikke noen måte å analysere MH statistikken i Norge da den ikke er tilgjengelig 
på noen database. Mange oppdrettere velger derfor å arrangere MH for sine kull i 
Sverige. 

Atferd 


Atferdsproblemer 

Det er ikke rapportert inn noen atferdsproblemer. Dog oppfatter mange rasen sitt intensive 
og livlige temperament som et «problem». Da dette er et rasetypisk temperament, skal det 
ikke anses som en problematferd. Det bør opplyses om dette før anskaffelse. 


Eksteriør 


Eksteriør bedømmelser 

Helhetsinntrykk 

Helhetsinntrykket skal være smidig, livlig hund av høy klasse, som viser god muskelkondi- 
sjon kombinert med stor smidighet i lemmene og gir inntrykk av utholdenhet. Den skal ikke 
være spinkel. Enhver feil i kroppsbygning og temperament for denne gjeterhunden anses 
som utypisk. 


Svenska Kelpieklubben (SVEKK) sin RAS 2013-05-14 noterer mankehøyden som et gjen- 
nomgående problem. Standarden for hannhunder er 46-51 cm og for tisper 43-48 cm. I følge 
SVEKK sin statistikk ses tendenser til at Kelpien blir for høy. Gjennomsnittet i Sverige er 50,5 
cm på hannhunder og 47,1 cm på tisper. 


Beskrivelse av kortsiktige og langsiktige mål 
Det bør søkes å holde høyde innenfor standarden. 


Prioritering og strategi for å nå målene 

Innhente informasjon om gjennomsnittlig mankehøyde på rasen i Norge. 

Klubben bør vurdere å oppfordre dommerne i Norge til å måle AK som blir stilt og notere 
dette i kritikkene så vi kan regne ut ett snitt på rasen i Norge. 


Godkjente farger 
Sjokoladebrun, svart, rød, black & tan, red & tan, fawn og røkblå. Genetisk sett er det mulig 
med 9 farger hos rasen, men bare sju er godkjente og det er de overnevnte. De ikke god- 

kjente fargene er blue & tan og fawn & tan. 


p 
P, LE. 21 


| Sort Sort og tan - 

Rød | Rød og Tan 


Overdrevne eksteriør-trekk 
Rasen har ingen overdrevne eksteriør-trekk som er helseskadelige. 


Oppsummering 


Prioritering av viktige kortsiktige og langsiktige mål 


Rasen er forholdsvis nyetablert i Norge og under utvikling. Det er vanskelig å sette klare mål 
da det er mye mangelfull statistikk. 


Plan for videre arbeid i klubben 


Det settes kun 3 års godkjenning på det første utkastet av RAS, for å løpende kunne revur- 
dere utvikling, ettersom ny statistikk tilkommer og rasen etableres bedre. 

